Kort+om+Bangladesh

Kort om Bangladesh Bangladesh er en republikk i Sør-Asia og består vesentlig av deltaområdene til elvene Brahmaputra og Ganges. Det er et av verdens tettest befolkede, fattigste og minst utviklede land. Landets har i dag en befolkning på 161 millioner innbyggere som i all hovedsak består av bengalere, 98 %. Det offisielle språket er Bengali og de to dominerende religioner er Islam (83 %) og Hinduisme (16 %). Bangladesh er et meget ungt land; det vant sin selvstendighet i en kort, men blodig krig i 1971. Landet var tidligere del av Pakistan som igjen var del av India frem til 1947 da det ble uavhengig etter ca 90 år som britisk koloni.